OpenLLM-France/wikimedia huggingface dataset:
# Santa Susanna

Santa Susanna Kataluniako udalerria da, Maresmen eta Bartzelonako probintzian dagoena. 2009ko urtarrilaren 1eko erroldaren arabera 3.251 biztanle zituen. 12,68 km²-ko azalera du.

## Auzoak

* Can Torrent-Alt Maresme-Can Gelat
* La Muntanya
* El Pla
* Santa Susanna
* Urbanització Can Rates
* La Vall
* Zona Hotelera

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 399 | 424 | 396 | 432 | 478 | 455 | 538 | 559 | 509 | 982 | 2.090 | 3.251 |

## Ikus, gainera

* Bartzelonako udalerrien zerrenda

## Kanpo estekak

* Santa Susannako Turismo Fundazioaren webgunea. (Katalanez)(Gaztelaniaz)(Ingelesez)(Frantsesez)(Alemanez)(Errusieraz)
* (Katalanez) Santa Susannako udalaren webgunea.
* Datuak: Q12587
* Multimedia: Santa Susanna / Q12587
# Nanterre 92

Nanterre 92 Nanterreko saskibaloi taldea da, egun LNB Pro A frantziar ligan aritzen dena. 1927an sortu zuten eta etxeko partidak Palais des Sports Maurice Thorezen jokatzen du.

## Palmaresa

* LNB Pro A : 2012-13
* Frantziako Saskibaloi Kopa : 2014, 2017
* Leaders Cup: 2015
* Match des Champions: 2014
* LNB Pro B: 2011
* Eurochallenge (Eurocup FIBA): 2015
* FIBA Europe Cup : 2017
# Phoracantha semipunctata

Phoracantha semipunctata Cerambycidae familiako kakalardoa da. Australian du jatorria eta eukalipto zuhaitzen izurria da. Eukaliptoak mundu guztira zabaldu diren heinean kakalardo hau ere hedatu egin da. Euskal Herrian ere aurkitzen da.

## Deskribapena

Tamaina ertaineko kakalardoa da. Helduek 20-30 mm arteko tamaina dute, emeak arrak baino handiagoak izaten dira.
Antena oso luzeak dituzte, gorputza bera baino luzeagoak. Arren antenak luzeagoak dira emeenak baino.
Kakalardo hauek kolore iluna izaten dute, berde iluna edo marroi-gorrixka iluna. Elitroetan marka horixka bat dute zigi-zaga itxurako lerro ilun batek zeharkatzen duena. Gorputzaren amaieran bi arantza txiki dituzte.

## Habitata

Eukalipto landaketatan ikusten dira, haietaz elikatzen baitira. Arrak ikustea ohikoagoa izaten da emeak ikustea baino. Egunsentiko ordu epeletan izaten dute jarduera handiena.

## Bizi zikloa

Emeak 40 arrautza inguru jartzen ditu zuhaitzaren azalaren azpian eta handik jaioko diren beldarrak zurez elikatzen dira. Horrela enbor barnean galeriak egiten dituzte. Zuhaitzari kalte nabarmena egiten diote zelulosa jaten dutelako eta 12 urtetik beherako zuhaitzek hiltzeko arrisku handia dute. Ondoren pupatu egingo dira eta helduak jaioko dira.
Kakalardo honen zikloaren iraupena desberdina izan ohi da urtaroaren arabera. Udaberrian eta udan 3-4 hilabete behar ditu zikloa osatzeko eta udazken eta neguan 9 hilabete hartzen ditu. Hori dela eta urtaro desberdinetan ikus daitezke helduak.

## Iruditegia

* Emea.
* Arra.

## Erreferentziak

* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* 1 2 (Katalanez) «Phoracantha semipunctata - Medio Natural - Generalitat Valenciana» Medio Natural (Noiz kontsultatua: 2025-02-09).
* 1 2 Paine, T. D.; Dreistadt, S. H.; Millar, J. G.. (2009). Eucalyptus Longhorned Borers. University of California Statewide Integrated Pest Management Program Agriculture and Natural Resources..
* ↑ (Ingelesez) Bybee, Linda F.; Millar, Jocelyn G.; Paine, Timothy D.; Hanlon, Christopher C.. (2005-07-01). «Effects of Single Versus Multiple Mates: Monogamy Results in Increased Fecundity for the Beetle Phoracantha semipunctata» Journal of Insect Behavior 18 (4): 513–527. doi:10.1007/s10905-005-5609-7. ISSN 1572-8889. (Noiz kontsultatua: 2025-02-09).

## Kanpo estekak

* Datuak: Q14812928
* Multimedia: Phoracantha semipunctata / Q14812928
* Espezieak: Phoracantha semipunctata
# Paris Basketball

Paris Basketball Parisko saskibaloi taldea da, egun LNB Pro A frantziar ligan aritzen dena. 2018an sortu zuten eta etxeko partidak Adidas Arenan jokatzen du.

## Palmaresa

* Eurocup :2023-24
* Leaders Cup: 2024
# Saint-Quentin Basket-Ball

Saint-Quentin Basket-Ball, arruntki Saint-Quentin BB deitua, Saint-Quentingo saskibaloi taldea da, egun LNB Pro A frantziar ligan aritzen dena. 1973an sortu zuten eta etxeko partidak Palais des Sports Pierre Ratten jokatzen du.

## Palmaresa

* NM1: - 2012
* Frantziako Saskibaloi Kopa: - 1987
# Stade Rochelais Basket

Stade Rochelais basket Arroxelako saskibaloi taldea da, egun LNB Pro A frantziar ligan aritzen dena. 1932an sortu zuten eta etxeko partidak Salle Gaston-Neveurren jokatzen du.

## Palmaresa

* LNB Pro B: 2024
# SIG Strasbourg

Strasbourg Illkirch-Graffenstaden Basket, arruntki SIG Strasbourg edo SIG deitua, Estrasburgoko saskibaloi taldea da, egun LNB Pro A frantziar ligan aritzen dena. 1929an sortu zuten eta etxeko partidak Rhénus Sporten jokatzen du.

## Palmaresa

* LNB Pro A: 2004-05
* LNB Pro B: 1999.
* Frantziako Saskibaloi Kopa: 2015, 2018
* Leaders Cup: 2019
# Élan Béarnais

Élan béarnais Pau-Lacq-Orthez, arruntki Élan Béarnais (e.lɑ̃ be.aʁ.nɛ ahoskatua) eta lehen Élan Béarnais Pau-Orthez deitua, Frantziako saskibaloi talde nabarmenenetariko bat da. Izan ere bederatzi aldiz irabazi du Frantziako saskibaloi liga, hiru aldiz Frantziako saskibaloi kopa eta Korać Kopa behin, besteak beste.
2008 eta 2010 artean krisialdiak jo zuen taldea eta maila galdu zuen, baina azken urte horretan berriro maila nagusira itzuli zen.

## Palmaresa

* Frantziako saskibaloi liga (1986, 1987, 1992, 1996, 1998, 1999, 2001, 2003 eta 2004): 9.
* Frantziako saskibaloi kopa (2002, 2003 eta 2007): 3.
* Korać Kopa (1984): 1.

## Kanpo estekak

* (Frantsesez)Taldearen webgunea
* Datuak: Q274566
* Multimedia: Élan béarnais Pau-Lacq-Orthez / Q274566
# Santiago probintzia (Txile)

Santiago probintzia (gaztelaniaz: provincia de Santiago) Txileko erdialdeko probintzia bat da. Santiagoko metropolitar eskualdean kokatuta dago. 2002ko erroldan, 4.728.443 biztanle zituen.

### Komunak

Santiago probintziak 32 komuna ditu.
| Komuna | Azalera (km$^2$) | biztanleria 2002 | Dentsitatea (bizt./km$^2$) | Udalaren webgunea |
| Santiago (Hiriburua) | 22,4 | 200.792 | 8.963,9 | esteka |
| Vitacura | 28,3 | 81.499 | 2.879,8 | esteka |
| San Ramón | 6,5 | 94.906 | 14.600,9 | esteka |
| San Miguel | 9,5 | 78.872 | 8.302,3 | esteka |
| San Joaquín | 9,7 | 97.625 | 10.064,4 | esteka |
| Renca | 24,2 | 133.518 | 5.517,3 | esteka |
| Recoleta | 16,2 | 148.220 | 9.149,4 | esteka |
| Quinta Normal | 12,4 | 104.012 | 8.388.1 | esteka |
| Quilicura | 57,5 | 126.518 | 2.200,3 | esteka |
| Pudahuel | 197,4 | 195.653 | 991,1 | esteka |
| Providencia | 14,4 | 120.874 | 8.394,0 | esteka |
| Peñalolén | 54,2 | 216,060 | 3.986,3 | esteka |
| Pedro Aguirre Cerda | 9,7 | 114.560 | 11.810,3 | esteka |
| Ñuñoa | 16,9 | 163.511 | 9.675,2 | esteka |
| Maipú | 133,0 | 468.390 | 3.521,7 | esteka |
| Macul | 12,9 | 112.535 | 8.723,6 | esteka |
| Lo Prado | 6,7 | 104.316 | 15.569,6 | esteka |
| Lo Espejo | 7,2 | 112.800 | 15.666,7 | esteka |
| Lo Barnechea | 1.023,7 | 74.749 | 73,0 | esteka |
| Las Condes | 99,4 | 249.893 | 2.514,0 | esteka |
| La Reina | 23,4 | 96.762 | 4.135,1 | esteka |
| La Pintana | 30,6 | 190.085 | 6.211,9 | esteka |
| La Granja | 10,1 | 132.520 | 13.120,8 | esteka |
| La Florida | 70,8 | 365.674 | 5.164,9 | esteka |
| La Cisterna | 10,0 | 85.118 | 8.511,8 | esteka |
| Independencia | 7,4 | 65.479 | 8.848,5 | esteka |
| Huechuraba | 44,8 | 74.070 | 1.653,3 | esteka |
| Estación Central | 14,1 | 130.394 | 9.247,8 | esteka |
| El Bosque | 14,1 | 175,.594 | 12.453,5 | esteka |
| Conchalí | 70,7 | 133.256 | 1.884,8 | esteka |
| Cerro Navia | 11,1 | 148.312 | 13.361,4 | esteka |
| Cerrillos | 21,0 | 71.906 | 3.424,1 | esteka |

## Kanpo estekak

* (Gaztelaniaz) Santiago gobernuaren webgunea.
* Datuak: Q45632

## Erreferentziak eta oharrak

* ↑ (Gaztelaniaz) Instituto Nacional de Estadísticas "INE"
# Märit Huldt

Märit Sonja Helena Huldt, jaiotzez Berg (Stockholm, 1912ko urtarrilaren 21a – Lidingö, 2006ko urtarrilaren 13a), Hiram izengoitiaz ere ezaguna, sukaldaritzako liburuen egile suediarra izan zen.

## Bizitza

Gustaf Berg gidoilariaren eta Aina Wistranden alaba, Stockholmgo Stocksund auzoan hazi zen. Artearen Errege Institutuan ikasi zuen Isaac Grünevalden eskutik, eta bere ikaskideetako bat Tove Janson izan zen. Sukaldaritza lehiaketa batean irabazi ondoren, 1955ean Svenska Dagbladet egunkarian lana lortu zuen, eta 1980ra arte bertan lan egin zuen, sukaldaritzari buruzko zutabea idatziz. Hiram izengoitia erabili zuen eta Suediako etxeko sukaldaritzan eragin handia izan zuen XX. mendearen bigarren erdian. Artikuluak marrazki landuekin ilustratu zituen. 1980ean erretiroa hartu zuen.
Sukaldaritza liburu ugari argitaratu zituen. 1977an Lilla Sällskapet erakundeko kide egin zen, eta 1983an Suediako Gastronomia Akademiarako hautatutako lehen emakume bihurtu zen. 2002an, bere erretratua zigiluan agertu zen.
1937an Åke Huldt arkitektoarekin ezkondu zen eta 1942an Johan semea izan zuen, diseinatzaile bihurtu zena. 2006ko urtarrilaren 13an hil zen eta Lidingöko hilerrian lurperatuta dago.

## Lanak

* Ost och skaldjur (1958)
* Familjen och bordet (1959)
* Några Hiram-recept : ur Svenska Dagbladets spalter... (1960)
* Hirams kokbok (1960)
* Det goda bordet (1965)
* Hirams andra kokbok (1966)
* Den smala veckan (1966)
* Hirams vänners kokbok (1969)
* Hirams bästa recept : från A till Ö (1979)
* Laga mat med Hiram : fredag, lördag, söndag (1982)
* Kring alla tiders mat. Bil.,Skaldjur och fisk i gastronomin : receptsamling (1984)
* Hirams vilda (1987)
* Verskalaset : utvalda verser om mat (1988)
* Hirams bästa kokbok (2011)

## Erreferentziak

* 1 2 (Suedieraz) «Märit Sonja Helena Huldt» Gravar.se (Noiz kontsultatua: 2025-02-09).
* 1 2 (Suedieraz) Sandlund, Elisabeth. «Märit Huldt» NE.se (Noiz kontsultatua: 2025-02-09).
* ↑ (Suedieraz) «Hiram» Grafikens Hus (Noiz kontsultatua: 2025-02-09).
* ↑ (Suedieraz) «Frimärke. Märit Hiram Huldt» Digitalt Museum (Noiz kontsultatua: 2025-02-09).

## Kanpo estekak

* Datuak: Q4988763
# Fa minor

Fa minor ( Fam "latindar" notazioan, edo Fm bemol "germaniar" notazioan ere) eskala minorrek fa notatik aurrera duen tonalitatea da. Horrela, hauek dira eskala osatzen duten notak: fa, sol, la♭, si♭, do, re♭ eta mi♭. Bere armadurak lau bemol ditu (la. si, re, mi). Tonalitate erlatibo maiorra la bemol maior tonalitatea da, eta tonalitate homonimoa fa maior tonalitatea da.
Tonalitate hau pasio-sentimenduarekin lotu ohi da eta bi adibide ezagun ditu: Beethovenen Simfonia núm. 49, La Passione, eta Sonata "Appassionata".

## Fa minorreko konposizio batzuk
### Konposizio klasikoak

* Concert per a clave núm. 5 - Johann Sebastian Bach
* Fantasia en fa menor - Frédéric Chopin
* Sonata "Appassionata" - Ludwig van Beethoven
* Balada núm. 4 - Chopin
* Quintet per a piano, Op. 34 de Johannes Brahms
* Simfonia núm. 4 de Piotr Ilitx Txaikovski.

### Beste musika motak

* EH Distopikala - Gatibu Abestiaren estrofak fa minor tonalitatean daude, eta errepikatzen den leloa La bemol maior tonalitatean.
* The Imperial March (Darth Vader's Theme) - John Williams
* Smells Like Teen Spirit - Nirvana (grunge)
* Break The Ice - Britney Spears
* Boulevard of Broken Dreams - Green Day
* This Masquerade - Carpenters
* Gone Away - The Offspring
* The World Is Not Enough - Garbage
* Dream On - Aerosmith
* Because Of You - Kelly Clarkson
* Nature's Law - Embrace
* Stayin' Alive - Bee Gees
* You are so beautiful - Joe Cocker/Bonnie Tyler
* Trans Europa Express - Kraftwerk

## Kanpo estekak

* Datuak: Q283741
* Multimedia: F minor / Q283741
# Xylotrechus antilope

Xylotrechus antilope Cerambycidae familiako kakalardoa da. Europan eta Ekialde Hurbilean bizi da. Euskal Herrian ere aurkitzen da.

## Deskribapena

Kakalardo txikia da, 7-14 mm artean neurtzen du. Gorputza beltza du eta pronotoa oso handia da proportzioan, ia esferikoa. Pronotoak lau marka hori ditu erpinetan. Elitroetan marka bereizgarriak ditu, begiak diruditen marka kurbatuak aurrealdean eta marra zuzena atzealdean. Sabelaldea marratua du, marra argiak eta beltzak tartekatuz. Ile finak estaltzen du gorputza, baita burua ere.
Sexu dimorfismo nabarmena duen espeziea da. Emea arra baino handiagoa da eta elitroko zein pronotoko marka eta lerroak horiak ditu. Arraren elitroko markak zuriak dira.

## Habitata

Baso hostoerorkorretan aurkitzen da, gehienbat hariztietan. Inoiz pagadietan eta urkidietan ere ikusten da.

## Bizi zikloa

Bi urtetako bizi-zikloa betetzen du. Helduak maiatza eta abuztua artean ikusten dira haritz enborretan eta adarretan. Emeak arrautzak jartzen ditu enbor ustelen azalaren azpian eta handik ateratzen diren beldarrak usteltzen ari den zurez elikatzen dira. Bigarren udaberrian beldarrek pupa eratzen dute eta handik heldu berriak jaiotzen dira.

## Iruditegia

* Burua.
* Sabelalde marratua du.
* Emea.
* Arra.

## Erreferentziak

* ↑ «Cerambycidae (Longhorns)» titan.gbif.fr (Noiz kontsultatua: 2025-02-09).
* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* 1 2 3 4 «Xylotrechus antilope antilope» www.cerambyx.uochb.cz (Noiz kontsultatua: 2025-02-09).

## Kanpo estekak

* Datuak: Q199134
* Multimedia: Xylotrechus antilope / Q199134
* Espezieak: Xylotrechus antilope
# La sostenitu minor

La sostenitu minorra (baita La#m idazkera europarrean eta A#m idazkera amerikarrean ere) da eskala maiorrak la sostenitua notatik abiatuta duen tonalitatea. Horrela, bere eskala do#, re#, mi#, fa#, sol#, la# eta si# notek osatzen dute. Bere armadurak zazpi sostenitu ditu, eskalako nota guztiak. Tonalitate erlatibo maiorra Do sostenitu maior tonalitatea da, eta tonalitate homonimoa la sostenitu major tonalitatea da.

## La sostenitu minorreko konposizio batzuk
### Konposizio klasikoak

* Prelude no. 16 in A sharp minor - Johann Christian Heinrich Rinck (1770-1846)

### Beste musika motak

* Urepel - Gatibu

## Erreferentziak

* ↑ Acorde A#m piano (La sostenido menor) - AcordesPIANO.com. .
* ↑ «Talking about A-sharp minor» www.cisdur.de (Noiz kontsultatua: 2025-02-09).

## Kanpo estekak

* Datuak: Q287469
* Multimedia: A-sharp minor / Q287469
# Urepel (abestia)

Urepel Gatibu taldearen abestia da. 2002an Ohiuka diskoetxearekin argitaratutako Zoramenak albumean plazaratu zuten. Hitzak ere taldearenak dira. Abestia la# minor tonalitatean dago.
Taldearen abesti ezagunenetariko bat da, eta ia kontzertu guztietan jotzen dute.
* "Berdez, mendixek"
* Urepeleko kanpandorrea
* Gatibu
* Zoramena

## Bertsioak

2010ean berriro grabatu zuten Zuzenean bizitzeko gogoa izeneko albumean Baga-Biga diskoetxearekin.

## Hitzak

Urepel (edo Urepele) Nafarroa Behereko herria da. Donibane Garazi hiriburutik 29 kilometrora dago, Pirineoko Adi (1.450 m) mendiaren magalean. Urepelekoa zen Xalbador bertsolaria.
Urepele herriari egindako kanta da hau. Mendiko ur hotz-hotzak diren tokian Urepele herriko urak "ur epel" direla iradokitzen du abestiak: 'Haixe hotza zara zu / Ur hotz, hotza zara zu / Ur hotzetan "Urepel" / Ur hotzetan Urepel'.
Hau da abestiaren hasiera:
* Txoko txiki bat zara
* edur artien
* lotan zagoz, lasaitasunien.
* Zuri mendi partie
* zuriz kaliek
* etxe bittartietan, ipar haixie.
* Ixilik dago dana
* ixilik plaza
* ixilik urrunien
* kanpandorrie.
* Kanpoan hotz egiten deu
* sutondoetan sartunde
* kantu zaharren artien
* joatzu bizixe.
* Haixe hotza zara zu
* ur hotz, hotza zara zu
* ur hotzetan Urepel
* ur hotzetan Urepel

## Erreferentziak

* ↑ «Zoramena» www.badok.eus (Noiz kontsultatua: 2025-02-06).
* ↑ «Gatibuk musika utziko du, 25 urteko ibilbidearen ostean» EITB 2024-09-18 (Noiz kontsultatua: 2025-02-06).
* ↑ «Zuzenean bizitzeko gogoa» www.badok.eus (Noiz kontsultatua: 2025-02-06).
* ↑ Euskaltzaindia. 122. araua: Nafarroa Behereko herri izendegia. .
* ↑ Gatibu. (2002). «Urepel - Hitzak» www.badok.eus (Noiz kontsultatua: 2025-02-06).

## Ikus, gainera

* Alex Sardui
* Haimar Arejita
* Gaizka Salazar
* Mikel Caballero
* Urepele

## Kanpo estekak

* Urepel (Gatibu) Karaokea. Gabi de la Maza
* Urepel Youtube, Gatibu: gaia
* Gatibu - Badok.eus euskal musikaren atarian
* Fito y Gatibu tocan "Urepel" | Un país para escucharlo | La 2 Youtube
* Datuak: Q132158889
# Santseko Festa Nagusia

Santseko Festa Nagusia (katalanez Festa Major de Sants) Kataluniako Bartzelona hiriburuko Sants auzoko festa edo jai nagusia da eta San Bartolomeren omenez ospatu ohi dira. Zazpi gunetan zehar Sants-Montjuïc barrutiko auzo honetako hainbat kale aldi batetarako apaindurez apaindu eta adin guztietara zuzenduak dauden jardun ugari programatu ohi dira. Jai honetan parte hartzen duten kalea Santseko Festa Nagusiaren Kaleen Elkarte eta Batzordeen Federazioaren inguruan biltzen dira, eta nahiz eta festa honen oinarria kaleen apainketa izan, federazio horretako kideak ez diren beste hainbat erakundeek ere festa honi loturiko jarduera ugari antolatu ohi dituzte: Unión Deportiva de Sants deituriko futbol txapelketa, Santseko Castellerren jardunaldia, Udal Musika Bandaren kontzertua, saskibaloi txapelketa, correfoca...
Bestalde, 1985. urtetik aurrera okupa mugimenduaren inguruan antolatutako gazte kolektiboek eta gizarte mugimenduek partaidetza aldetik arrakasta handia duten festa alternatibo bat ere antolatu ohi dute.

## Kanpo estekak

* Festa Major de Sants - Santseko Festa Nagusia - Webgune ofiziala
* Santseko webgunea | Sants, Sants-Badal, Hostafrancs eta la Bordeta auzoetako informazio webgunea
* EL3 albisteen webgunea
* Santseko deabruak
* Santseko castellerrak
* Sants-Montjuïc barrutia
* BarriSants - Portal de notícies de Sants
# Nassarius arcularia

Nassarius arcularia itsas-gastropodo espezie bat da, Nassariidae familiako moluskua. Eremu tropikal eta azpitropikaletan aurki daiteke, batez ere kostako ingurune lokaztuetan. Indiako Ozeanoatik Mendebaldeko Ozeano Pazifikoraino aurki daiteke, Madagaskar eta Mozambiketik mendebaldean, Papua Ginea Berria, tonga eta Australiako iparralderaino.

## Erreferentziak

* ↑ «WoRMS - World Register of Marine Species - Nassarius arcularia (Linnaeus, 1758)» www.marinespecies.org (Noiz kontsultatua: 2025-02-09).

## Kanpo estekak

* Datuak: Q13876248
* Multimedia: Nassarius arcularia / Q13876248
# Galanthus nivalis

Galanthus nivalis Amaryllidaceae familiako lore bat da, bere generoan dauden 20 espezieetatik ezagunena da. Negua amaitzerakoan loratzen diren lehen loreetako batzuk dira, eta eremu zuri handiak sor ditzakete euren jatorrizko eremuetan. Europako eremu askotan aurki daitezke, baita Euskal Herrian ere, Pirinio aldean.
# Zanskar mendikatea

Zanskar mendikatea Ladakhen dagoen mendikate bat da, Indian. Zanskar bailara eta Indo bailara bereizten ditu Leh inguruan. Himalaia mendilerroarekiko paraleloa da, bere hego-mendebaldean, eta Ladakh mendilerroa ipar-ekialdean. Geologikoki, Tetis Himalaiaren parte da. 6.500 metroko altuera duten mendi batzuk badaude bertan.

## Kanpo estekak

* Datuak: Q3310042
# Aintzinako Kyotoko monumentu historikoak

Aintzinako Kyotoko monumentu historikoak (Kyoto, Uji eta Otsu hiriak)$^1$ UNESCOren gizateriaren ondarea :
| Kiyomizu-dera ||
| Mota | Kulturala |
| Irizpideak | ii, iv |
| Erreferentzia | 688 |
| Kokalekua | Japonia |
| Eskualdea$^2$ | Asia eta Ozeania |
| Koordenatuak | 35°00′N 135°46′E﻿ / ﻿35.000°N 135.767°E﻿ / 35.000; 135.767 |
| Izen ematea | 1994 (XVIII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Aintzinako Kyotoko monumentu historikoak UNESCOk 1994ean Gizateriaren Ondare izendatu zuen 17 tokiren multzoa da, Kyoto hirian eta alboko Uji eta Otsu hirietan daudenak. Eraikinen artean hamairu tenplu budistak dira, hiru xintoistak eta azkenik gaztelu bat ere badago. 17 eraikin hauek X eta XIX mendeen artean eraiki ziren.
Kyotok ez zuen bonbaketarik jasan Bigarren Mundu Gerran eta ondorioz kalte gutxi izan zituen.

## Eraikinak
### Tenplu budistak

* Tō-ji (東寺, "ekialdeko tenplua"): 796 urtean eraikia, Kyotoko tenplu budistarik zaharrena da. Minami-ku auzoan dago.
* Kiyomizu-dera (清水寺, "ur garbiaren tenplua"): 778an altxatu arren gaurko eraikinak XVII mendekoak dira. Higashiyama-ku auzoan dago.
* Enryaku-ji (延暦寺): 788an eraiki zuten Ōtsu hiriko Hiei mendian. Kyotoren ikuspegi itzela dago bertatik.
* Daigo-ji (醍醐寺): 874 urtean fundatu zen. 930an Daigo enperadoreak abdikatu eta bertan sartu zen monje, hortik tenpluaren izena. Fushimi-ku auzoan dago.
* Ninna-ji (仁和寺): Omuro eskolaren tenplu nagusia da. Ukyō-ku auzoan dago.
* Byōdō-in (平等院): 988an eraiki zuten. Japoniako 10 yenetako txanponean agertzen da. Uji hirian dago.
* Kōzan-ji (高山寺): 774 urtekoa da. Ukyō-ku auzoan dago.
* Saihō-ji (西芳寺, ""): 729 eta 749 artean fundatu zen. Nishikyō-ku auzoan dago.
* Tenryū-ji (天龍寺): 1345 urtean eraiki zen. Ukyō-ku auzoan dago.
* Kinkaku-ji (鹿苑寺, "urrezko pabilioiaren tenplua"): 1397 urtean eraiki zen. Kita-ku auzoan dago.
* Ginkaku-ji (銀閣寺, "zilarrezko pabilioiaren tenplua"): 1490 urtean eraiki zuten. Sakyō-ku auzoan dago.
* Ryōan-ji (龍安寺, "dragoi paketsuaren tenplua"): 1450 urtean eriki zen. Zen tenplua da eta harrizko japoniar lorategi bat dauka. Ukyō-ku auzoan dago.
* Nishi Honganji (西本願寺, "hasierako zinaren mendebaldeko tenplua"): . Shimogyō-ku auzoan dago.

### Tenplu xintoistak

* Shimogamo santutegia (下鴨神社, "ur garbiaren tenplua"): VI mendekoa da. Kyotoko santutegi xintoista zaharrena da eta Japoniako zaharrenetakoa. Sakyō-ku auzoan dago.
* Kamigamo santutegia (上賀茂神社): 678 urtean eraikia, Kamo ibaiaren iparraldeko ertzean. Kita-ku auzoan dago.
* Ujigami santutegia (宇治上神社): XI mendean eraiki zuten Uji hirian dago.

### Gaztelua

* Nijō gaztelua (二条城): Tokugawa Ieyasuk 1601an eraikitzeko agindu, 1626an eraiki zen eta 1939 arte erabilia izan zen.

## Kanpo estekak

* (Ingelesez)(Frantsesez) UNESCOren webgune ofiziala
* (Japonieraz)(Ingelesez) Kyotoko turismo bulegoa
* Datuak: Q874027
* Multimedia: Historic monuments of ancient Kyoto / Q874027
# Beñat Leitza

Beñat Leiza Balda (Hernani, Gipuzkoa, 1997ko otsailaren 18a) Euskal Herritar futbolaria da. Ezker atzelari moduan aritu ohi da. Amorebietarekin 2.mailarako igoera lortu zuen 2021ean.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Hernani | DH | 2016/17 | - | - | - | - | - | - | - | - | | | - | - | - | - |
| Hernani | DH | 2017/18 | - | - | - | - | - | - | - | - | | | - | - | - | - |
| Hernani | Denera | Denera | - | - | - | - | - | - | - | - | | | - | - | - | - |
| Eibar Urko | DH | 2018/19 | - | - | - | - | - | - | - | - | | | - | - | - | - |
| Eibar Urko | Denera | Denera | - | - | - | - | - | - | - | - | | | - | - | - | - |
| Vitoria | 3. | 2019/20 | 20 | 1 | - | - | - | - | - | - | | | - | - | 20 | 1 |
| Vitoria | Denera | Denera | 20 | 1 | - | - | - | - | - | - | | | - | - | 20 | 1 |
| Amorebieta | 2.B | 2020/21 | 14 | 1 | 1 | 0 | - | - | - | - | | | - | - | 15 | 1 |
| Amorebieta | Denera | Denera | 14 | 1 | 1 | 0 | - | - | - | - | | | - | - | 15 | 1 |
| Sestao River | 2.F | 2021/22 | 19 | 0 | - | - | - | - | - | - | - | - | - | - | 19 | 0 |
| Sestao River | Denera | Denera | 19 | 0 | - | - | - | - | - | - | - | - | - | - | 19 | 0 |
| Portugalete | 3.F | 2022/23 | 23 | 1 | - | - | - | - | - | - | - | - | - | - | 23 | 1 |
| Portugalete | Denera | Denera | 23 | 1 | - | - | - | - | - | - | | | - | - | 23 | 1 |
| Arenas | 2.F | 2023/24 | 30 | 0 | - | - | - | - | - | - | - | - | - | - | 30 | 0 |
| Arenas | Denera | Denera | 30 | 0 | - | - | - | - | - | - | - | - | - | - | 30 | 0 |
| Teruel | 2.F | 2024/25 | - | - | - | - | - | - | - | - | - | - | - | - | - | - |
| Teruel | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 106 | 3 | 1 | 0 | - | - | - | - | - | - | - | - | 107 | 3 |

## Erreferentziak

* ↑ Abizena Leiza idaztea, euskal herritar horren aukera pertsonala da. Izan ere, Euskaltzaindiak, euskara baturako, Leitza onartu du deitura horren grafiatzat. Ikus Euskal Onomastikaren Datutegia

## Kanpo estekak

* Fitxa
* Datuak: Q106769200